b'\n_START_ARTICLE_\nSlaget ved Gaugamela\n_START_SECTION_\nSted\n_START_PARAGRAPH_\nDareios valgte en flat slette hvor han kunne sette inn sitt tallmessig overlegne kavaleri. Stedet der slaget stod, n\xc3\xa6r Tel Gomel, \xc3\xb8st for Mosul i dagens nordlige Irak, ble fastsl\xc3\xa5tt av Aurel Stein i 1938. Gaugamela antas dermed, etter denne lokaliseringen, \xc3\xa5 ha ligget innen det omr\xc3\xa5det som i dag er del av Mosuls bybebyggelse. Etter slaget flyktet Dareios til Arbela (dagens Arbil) 120 km \xc3\xb8st. Avstanden fra Arbil til Mosul er rundt 80 km, s\xc3\xa5 der er rom for diskusjon fortsatt.\n_START_SECTION_\nProlog\n_START_PARAGRAPH_\nI de to \xc3\xa5rene etter slaget ved Issos fortsatte Aleksander \xc3\xa5 okkupere middelhavskysten og Egypt. Han rykket frem fra Syria mot hjertet av det persiske imperiet. Aleksander krysset Eufrat og Tigris uten motstand.\n_START_SECTION_\nSlaget\n_START_PARAGRAPH_\nSlaget startet med perserne p\xc3\xa5 plass p\xc3\xa5 slagmarken._NEWLINE_Dareios hadde rekruttert sitt beste kavaleri fra sine satraper og fra en alliert skytisk stamme. Dareios hadde ogs\xc3\xa5 satt ut stridsvogner med lj\xc3\xa5. Han hadde ryddet terreng foran stridsvognene. Han hadde ogs\xc3\xa5 50 indiske krigselefanter st\xc3\xb8ttet av indiske stridsvogner._NEWLINE_F\xc3\xb8r slaget beordret Dareios at busker og vegetasjon skulle fjernes fra slagmarken for \xc3\xa5 f\xc3\xa5 mest mulig ut av stridsvognenes effektivitet._NEWLINE_Dareios plasserte seg i midten med sitt beste infanteri (de greske leiesoldatene og hans livvakt \xc2\xabepleb\xc3\xa6rere\xc2\xbb). P\xc3\xa5 begge flankene var der kavaleri. Bessus kommanderte den venstre flanken med baktrianerne og skyterne, og Mazaeus kommanderte h\xc3\xb8yre flanke med syrerne og medisk kavaleri._NEWLINE_Aleksander kommanderte den makedonske h\xc3\xb8yre flanke selv, med kompanjong-kavaleriet og hypaspistene, og Parmenion kommanderte venstre flanken med thessaliene og gresk alliert kavaleri. Begge flankene ble beskyttet av lett infanteri som agrianerne p\xc3\xa5 h\xc3\xb8yre. I midten stod den makedonske falanksen i to linjer og formet en \xc2\xabdobbel falanks\xc2\xbb. Den andre linjen skulle snu seg dersom de ble angrepet fra flankene._NEWLINE_Makedonerne avanserte som om de gikk inn i fellen som l\xc3\xa5 foran dem. Plutselig forandret hele h\xc3\xa6ren retning og begynte \xc3\xa5 bevege seg til h\xc3\xb8yre og vekk fra den forberedte grunnen. Dareios angrep n\xc3\xa5 med sine stridsvogner. Noen av disse ble avbrutt av agrianerne._NEWLINE_Dareios beordret sitt kavaleri p\xc3\xa5 venstre flanke til \xc3\xa5 g\xc3\xa5 rundt den makedonske h\xc3\xb8yresiden og stoppe deres bevegelse mot h\xc3\xb8yre. Dette ble stoppet av Aleksanders greske kavaleri. Ettersom mer persisk kavaleri fors\xc3\xb8kte \xc3\xa5 g\xc3\xa5 rundt den makedonske h\xc3\xb8yreflanken,satte Aleksander inn sine siste reserver av kavaleri til \xc3\xa5 angripe punktet hvor hovedstyrken til perserne m\xc3\xb8tte kavaleriet p\xc3\xa5 flanken. Dette f\xc3\xb8rte til en \xc3\xa5pning i den persiske linjen. Aleksander snudde sin linje og angrep denne \xc3\xa5pningen med en kile som bestod av kompanjong-kavaleriet og hypaspistene. De etterf\xc3\xb8lgende persiske kavaleriet ble tatt ned av spydkastere som hadde gjemt seg bak kavaleriet til Aleksander. Kavaleriet angrep s\xc3\xa5 direkte mot Dareios._NEWLINE_Dareios s\xc3\xa5 n\xc3\xa5 at hans venstre flanke var i ferd med \xc3\xa5 g\xc3\xa5 under og at makedonerne avanserte for \xc3\xa5 drepe eller fange ham. Han snudde sin stridsvogn og flyktet fra slagmarken. Kavaleriet p\xc3\xa5 venstre flanke fulgte ham i flukten.\n_START_SECTION_\nEtter kampen\n_START_PARAGRAPH_\nPerserne mistet antagelig 40 695 mann. Dareios flyktet med sin livvakt og noe baktriansk kavaleri. Aleksander forfulgte ham hele veien til Arbil rundt 120 km fra slagmarken. Dareios klarte \xc3\xa5 unnslippe til Media, men ble senere drept av Bessos, en av sine egne h\xc3\xa6rf\xc3\xb8rere._NEWLINE_Senere ble Aleksander kronet til \xc2\xabkonge av Asia\xc2\xbb i en storsl\xc3\xa5tt seremoni i Arbela.'